Public procurement notice: Contract Notice
Published: 2017-08-02
Buyer: Univerza v Ljubljani
Country: SI
Contract type: Works
Procedure: Open procedure
CPV classification: 45000000: Construction work | 45210000: Building construction work | 45214400
Submission deadline: 2017-09-05
Award criteria: Lowest price

Technical requirements: Predmet projekta je celostna rekonstrukcija objekta nekdanje Fakultete za kemijo in kemijsko tehnologijo, ki se nahaja na Aškerčevi 5 v Ljubljani. Obstoječi objekt namerava investitor prenoviti v skladu z veljavnimi standardi in normativi ter vanjo umestiti prostore Akademije za gledališče, radio, film in televizijo. Glede na neustrezno konstrukcijsko zasnovo in dotrajanost obstoječega objekta, potrebe novega programa, tehnično zahtevnost izvedbe ter stroškovni vidik je s tem projektom predvidena rušitev večjega dela konstrukcije obstoječega objekta in rekonstrukcija le te.
Predvidena je zamenjava nosilnega betonskega skeleta od pritličja navzgor, obodnih sten od prvega nadstropja navzgor, celotne strešne ter medetažnih konstrukcij. V okviru rekonstrukcije stavbe je najprej predvidena izvedba novih temeljev po obodu obstoječega objekta (piloti in zunanje temeljne grede). Nato sledijo rušitvena dela obstoječega objekta. Spomeniško zaščiteni deli stavbe se pred in med gradnjo ustrezno zaščitijo, varujejo in podpirajo. Sledi izdelava pilotov in temeljnih gred v notranjosti tlorisa objekta ter nova armiranobetonska nosilna konstrukcija objekta (stene, stebri ter medetažne plošče z nosilci) od pritličja do 6. nadstropja, pri čemer je konstrukcija nove strehe izvedena v osrednjem delu iz armiranega betona, na S in J strani pa iz jeklenih nosilnih elementov. Objekt je krit z ravno ozelenjeno streho.
Spomeniško zaščitene dele stavbe – podzid v pritličju (celotna višina fasade pritličja), celotna vhodna avla s stropom ter glavno stopnišče do petega nadstropja se ohrani, med gradnjo se jih ustrezno zaščiti in zavaruje pred vremenskimi vplivi in mehanskimi poškodbami ter ustrezno restavrira. Zaščitene dele objekta, ki jih je možno demontirati, se rekonstruira v delavnici in po izvedbi potrebnih gradbenih del ponovno vgradi na originalno lokacijo (vhodni portal z nadstreškom, ograje balkonov, zaščitne okenske rešetke). Vsi zaščiteni deli se ščitijo in restavrirajo skladno z navodili ZVKDS.
Deli objekta, ki niso predmet zaščite se odstranijo in nadomestijo z novimi v enakih gabaritih in identičnega videza. Ohranja se členitev fasade po etažah, dimenzije okenskih in vratnih odprtin, poustvari se obstoječa členitev fasade s fugami.
Obstoječo jekleno kupolasto streho objekta nadomesti nova jeklena in AB nosilna konstrukcija z ravno ozelenjeno streho. Zgornji del je oblikovno ločen od spomeniško zaščitenega spodnjega dela objekta, fasada na tem delu je izdelana iz kovinskih fasadnih plošč.
Tlorisni gabariti objekta se glede na obstoječe stanje ne spreminjajo. Neto površina objekta se s predvidenimi posegi ne bo bistveno povečala. Bruto prostornina rekonstruiranega objekta se glede na obstoječe stanje ne bo povečala za več kot 10 %.
Zaradi spremenjene zasnove strehe, ki jo zahtevata gledališka dvorana in studio v zadnji etaži ter nove strešne konstrukcije, je predvideno minimalno povišanje gabarita, ki pa ne bo presegel z OPN določene maksimalne višine objekta.
Objekt je opremljen z vsemi priključki na gospodarsko javno infrastrukturo, priključki so obstoječi in se ne spreminjajo, skladno z veljavnim GD je predvideno je le povečanje moči NN priključka.

Eligibility requirements: Navedeno v razpisni dokumentaciji.